Source: https://www.riigiteataja.ee/akt/128092012015?tegevus=salvesta-link
Timestamp: 2019-07-18 13:34:31+00:00

Document:
Omaosaluse alusmäär – Riigi Teataja
Omaosaluse alusmäär
Omaosaluse alusmäär - sisukord
§ 2 Omaosaluse alusmäär 1,27 eurot
§ 3 Omaosaluse alusmäär 3,19 eurot
RT I, 28.09.2012, 15
[RT I, 28.09.2012, 14 - jõust. 01.10.2012]
Vastu võetud 24.09.2002 nr 113
RTL 2002, 111, 1617
27.09.2012 RT I, 28.09.2012, 14 01.10.2012
Määrus kehtestatakse «Ravikindlustuse seaduse» paragrahvi 42 lõike 5 alusel.
(1) Käesolev määrus kehtestab apteekidest ravimite soodustingimustel väljastamisel kindlustatud isiku omaosaluse alusmäära retsepti kohta.
(2) Omaosaluse alusmäära rakendatakse ainult Eesti Haigekassas kindlustatud isikute suhtes ambulatoorse ravi korral.
§ 2. Omaosaluse alusmäär 1,27 eurot
Apteekidest ravimite väljastamisel on omaosaluse alusmäär 1,27 eurot retsepti kohta järgmistel juhtudel:
1. «Ravikindlustuse seaduse» § 44 lõike 1 alusel Vabariigi Valitsuse poolt kehtestatud loetellu kuuluvate haiguste ravimiseks või kergendamiseks mõeldud ravimite puhul, mis on kantud Eesti Haigekassa ravimite loetellu (edaspidi ravimite loetelu) soodustuse protsendiga 100;
2. «Ravikindlustuse seaduse» § 44 lõike 2 alusel Vabariigi Valitsuse poolt kehtestatud loetellu kuuluvate haiguste ravimiseks või kergendamiseks mõeldud ravimite puhul, mis on kantud ravimite loetellu soodustuse protsendiga 75.
§ 3. Omaosaluse alusmäär 3,19 eurot
Apteekidest ravimite väljastamisel on omaosaluse alusmäär 3,19 eurot retsepti kohta järgmistel juhtudel:
1. kõikidele ravimite loetellu kantud ülejäänud ravimitele, mis ei ole mõeldud käesoleva määruse § 2 alusel apteekidest väljastamiseks;
2. ravimitele, mis on kantud ravimite loetellu soodustuse protsendiga 100 või 75, kuid mida ei kasutata ravikindlustuse seaduse § 44 lõigete 1 ja 2 alusel Vabariigi Valitsuse poolt kehtestatud loetellu kuuluvate haiguste ravimiseks või kergendamiseks.

References: § 2

§ 3

§ 2
 § 44
 § 44

§ 3
 § 2
 § 44